**รายงานการประชุมสภาผู้นำ บ้านมะนัง หมู่ที่ 5 ตำบลปาล์มพัฒนา**

**ครั้งที่ 2 / 2558**

**วันที่ 5 ตุลาคม 2558 ณ ศาลาอเนกประสงค์หมู่บ้าน**

………………………………………………………….

**เปิดการประชุมเวลา 13.00 น.**

เมื่อที่ประชุมพร้อม นายสมใจ ส่องสง ผู้ใหญ่บ้าน ประธานในการประชุม ได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งที่ประชุมทราบ**

ประธาน 1.1 ด้วยอำเภอมะนังร่วมกับองค์การบริหารส่วนตำบลปาล์มพัฒนาและองค์การบริหารส่วน ตำบลนิคมพัฒนา ได้กำหนดจัดงานประเพณีชักพระ ประจำปี 2558 ขึ้นในวันที่ 28 ตุลาคม 2558 ณ ที่ว่าการอำเภอมะนัง เพื่อสร้างค่านิยมและจิตสำนึกที่ดีของประชาชนให้กลับมาอนุรักษ์ศิลปวัฒนธรรมประเพณีท้องถิ่นประจำภาคใต้ และเพื่อให้ประชาชนได้ร่วมกันทำบุญในงานประเพณีชักพระที่มีมาแต่โบราณซึ่งอาจจะสูญหายไป จึงประชาสัมพันธ์การจัดงานประเพณีชักพระให้ชาวบ้านได้รับทราบและเข้าร่วมการจัดงานตามวัน เวลา และสถานที่ดังกล่าวโดยพร้อมเพรียงกัน

1.2 ด้วยในวันที่ 23 ตุลาคม ของทุกปีเป็น “วันปิยมหาราช” อำเภอมะนังได้จัดให้มีพิธีถวายพวงมาลาเป็นประจำทุกปี เพื่อเป็นการน้อมรำลึกถึงพระมหากรุณาธิคุณที่พระบาทสมเด็จพระจุลจอมเกล้าเจ้าอยู่หัว ทรงมีต่อปวงชนชาวไทย สำหรับในปี 2558 วันปิยมหาราช ตรงกับวันศุกร์ที่ 23 ตุลาคม 2558 อำเภอมะนังกำหนดจัดพิธี ณ หอประชุมที่ว่าการอำเภอมะนัง ตั้งแต่เวลา 08.00 น. เป็นต้นไป จึงประชาสัมพันธ์ให้ รับทราบโดยทั่วกัน

1.3 รายงานผลการสมัครขึ้นทะเบียนโครงการ “หมู่บ้านรักษาศีล 5” ของอำเภอมะนัง (ข้อมูล ณ วันที่ 1 ตุลาคม 2558)

**-** จังหวัดสตูลมียอดใบสมัครทั้งสิ้น 19,248 ใบสมัคร คิดเป็น 28% ของประชากรชาวพุทธทั้งหมด ซึ่งอยู่ในอันดับที่ 71 ของประเทศ

**-** อำเภอมะนังมียอดใบสมัครทั้งสิ้น 2,789 ใบสมัคร ซึ่งอยู่ในอันดับที่ 2 ของ จังหวัดสตูล โดยแยกเป็นตำบลนิคมพัฒนา 1,687 ใบสมัคร และตำบล ปาล์มพัฒนา 1,099 ใบสมัคร

1.4 การประกาศรับหมายเรียกเข้ารับราชการทหาร ให้ทหารกองเกินเกิด พ.ศ. 2538 ไปแสดงตนเพื่อรับหมายเรียก ณ หน่วยสัสดีอำเภอมะนัง ได้ตั้งแต่บัดนี้เป็นต้นไป จนถึงวันที่ 31 ธันวาคม 2558 ในเวลาปฏิบัติราชการทุกวัน และในการตรวจโรคที่ขัดต่อการรับราชการทหารก่อนการตรวจเลือกทหารกองเกิน ให้ตรวจได้ที่โรงพยาบาลค่ายเสนาณรงค์ อำเภอหาดใหญ่ จังหวัดสงขลา ซึ่งมีกำหนดทำการตรวจโรคตั้งแต่ 1 ตุลาคม 2558 ถึง 20 กุมภาพันธ์ 2559 ทุกวันราชการ ตั้งแต่เวลา 08.00 – 15.00 น. จึงแจ้งให้รับทราบโดยทั่วกัน

1.5 ด้วย กศน.อำเภอมะนัง มีความประสงค์เปิดรับสมัครนักศึกษาภาคเรียนที่ 2 ปีการศึกษา 2558 ในระดับประถมศึกษา มัธยมศึกษาตอนต้น และมัธยมศึกษาตอนปลายตั้งแต่บัดนี้ถึงวันที่ 30 ตุลาคม 2558 โดยขอให้ผู้ที่สนใจสามารถติดต่อสอบถามและยื่นใบสมัครได้ที่ กศน.อำเภอมะนัง ในวันและเวลาราชการ

1.6 ตามมติคณะรัฐมนตรี เมื่อวันที่ 1 กันยายน 2558 เห็นชอบมาตรการส่งเสริมความเป็นอยู่ระดับตำบล การจ้างงานเพื่อก่อให้เกิดการจัดซื้อจัดจ้างสินค้าและบริการในจังหวัด รวมทั้งการผลิต การแปรรูป การผลิตสินค้าชุมชน การดูแลคนยากจน เพื่อสร้างความเข้มแข็งให้กับหมู่บ้าน/ชุมชน จำนวน 7,255 ตำบลๆละ 5 ล้านบาท วงเงิน 36,275 ล้านบาท โดยมอบหมายให้สำนักงานปลัดกระทรวงมหาดไทยเป็นหน่วยงานรับผิดชอบ ทั้งนี้ลักษณะโครงการที่จะขอรับการสนับสนุนงบประมาณตามมาตรส่งเสริมความเป็นอยู่ระดับตำบล (ตำบลละ 5 ล้านบาท) มีลักษณะโครงการสนับสนุนเกี่ยวกับการซ่อมแซม ต่อเติม หรือบูรณะทรัพย์สินที่เป็นประโยชน์ต่อสาธารณะ เช่น การซ่อมแซมแหล่งน้ำและระบบส่งน้ำ การซ่อมแซมสถานพยาบาล โรงเรียน ตลาด และการปรับปรุงและฟื้นฟูแหล่งขยะ เป็นต้น หรือโครงการส่งเสริมการพัฒนาชุมชนตามแนวทางเศรษฐกิจพอเพียง การปรับเปลี่ยนการปลูกพืชใหม่ที่มีตลาด การเปลี่ยนแปลงอาชีพ การสร้างฝายปลูกต้นไม้หรือป่าชุมชน เป็นต้น

ดังนั้น ได้รับคำสั่งจากทางอำเภอมะนัง ให้รีบดำเนินการคัดเลือกโครงการที่จะดำเนินการในหมู่บ้านที่เหมาะสมมั่นคงและยั่งยืน เกิดประโยชน์แก่หมู่บ้าน/ชุมชน ให้มากที่สุด โดยได้จัดการประชุมและเสนอโครงการแล้วดังนี้

1. โครงการซ่อมสร้างถนนสายซอยลุงทิพย์ จำนวนงบประมาณ 170,000 บาท

2. โครงการซ่อมสร้างถนนสายข้างวัดย่าบล จำนวนงบประมาณ 366,000 บาท

3. โครงการเพื่ออาหารกลางวันเด็กนักเรียนโรงเรียนบ้านมะนัง จำนวนงบประมาณ 50,000 บาท โดยได้นำเสนอโครงการนำส่งอำเภอมะนังเป็นที่เรียบร้อยแล้ว

**ระเบียบวาระที่ 2 เรื่องรับรองรายงานการประชุมครั้งที่แล้ว**

.........ขอรับรองรายงานการประชุม........

**ระเบียบวาระที่ 3 เรื่องติดตามผลการประชุมครั้งที่แล้ว**

..................ไม่มี....................

**ระเบียบวาระที่ 4 เรื่องเสนอเพื่อทราบและพิจารณา**

ประธาน 4.1 กำหนดการออกตรวจเยี่ยมชุดชรบ.ในพื้นที่หมู่บ้านมะนัง หมู่ที่ 5 ตำบลปาล์มพัฒนา อำเภอมะนัง จังหวัดสตูล ในการตั้งจุดตรวจจุดสกัดเฝ้าเวรยามระวังและลาดตระเวน เพื่อดูแลความสงบเรียบร้อยภายในหมู่บ้าน และเพื่อความปลอดภัยในชีวิตและทรัพย์สินของประชาชนในหมู่บ้าน ในวันที่ 14 ตุลาคม 2558

4.2 เกี่ยวกับยาเสพติดทุกประเภทในพื้นที่ภายในหมู่บ้านต้องมีการช่วยเหลือและดูแล กันอย่างใกล้ชิดโดยเฉพาะบุตรหลานและคนในครอบครัว โดยทางนายอำเภอมะนัง ได้เน้นย้ำและกำชับเรื่องยาเสพติดในพื้นที่โดยได้มอบป้ายรณรงค์เพื่อให้ปิดประชาสัมพันธ์ภายในหมู่บ้านมาด้วย

4.3 ตำรวจสภ.อำเภอมะนัง ซึ่งย้ายมาปฏิบัติหน้าที่ จำนวน 2 นายได้แนะนำตัวในที่ประชุมประจำเดือนหมู่บ้านด้วย คือ จ.ส.ต.มานิต กาเดวิน และ จ.ส.ต.สุวินทร์ แอหลัง

**4.4 การดำเนินกิจกรรมตามโครงการสสส.** ของบ้านมะนัง หมู่ที่ 5 ตำบลปาล์มพัฒนา มีการวางแผนการดำเนินงาน เพื่อเปิดโครงการในวันที่ 19 ตุลาคม 2558 เวลา 09.00 – 16.00 น. ณ ศาลอเนกประสงค์บ้านมะนัง มีขั้นตอนในการดำเนินงานดังนี้ ให้คณะทำงาน มีผู้ใหญ่บ้าน ผู้ช่วย สมาชิกอบต. และกรรมการหมู่บ้าน พร้อมด้วยประชาชนทุกเพศทุกวัย ให้ช่วยกันประชาสัมพันธ์ในการดำเนินการเปิดโครงการสสส. ในการเปิดกิจกรรมนั้น จะมีการชี้แจงให้ทราบการดำเนินงานตามกิจกรรมต่างๆ จำนวน 52 กิจกรรม จึงขอให้ทุกคนช่วยเหลือประชาสัมพันธ์ในการเปิดโครงการด้วย โดยคณะทำงาน จำนวน 20 คน คือ ผู้นำในหมู่บ้าน ผู้ใหญ่ ผู้ช่วย สมาชิกอบต. คณะกรรมการหมู่บ้าน อสม. ชรบ. และบัณฑิตอาสาฯ ได้ร่วมกันขับเคลื่อนในการดำเนินงานตามโครงการ

**ระเบียบวาระที่ 5 เรื่องอื่น ๆ**

ประธาน 5.1 ฝากเน้นย้ำชรบ.ในการปฏิบัติหน้าที่และเรื่องยาเสพติดในหมู่บ้านให้ช่วยกันสอดส่องดูแลด้วย

ปิดประชุมเวลา 16.00 น.

ลงชื่อ...............................ผู้จดรายงานการประชุม

(นางวรรณา ส่งศรี)

บัณฑิตอาสาฯ

ลงชื่อ...............................ผู้ตรวจรายงานการประชุม

(นายสมใจ ส่องสง )

ผู้ใหญ่บ้านหมู่ที่ 5 ต.ปาล์มพัฒนา

แผนการดำเนินกิจกรรมดังนี้

1.เวทีผู้นำก่อร่างสร้างสภาผู้นำชุมชนก่อเกิดการพัฒนา

15 ก.ย. 58 เวทีผู้นำ (1/58) เพื่อวางแผนการทำงานร่วมกัน

5 ต.ค. 58 ประชุมสภาผู้นำ (2/58) เพื่อวางแผนการทำงานร่วมกัน

19 ต.ค. 58 ประชาสัมพันธ์ เปิดโครงการ และคัดเลือกเป้าหมายผู้เข้าร่วมโครงการ จำนวน 30 คน

เวลา 10.00 น. ประธานชี้แจงรายละเอียดของโครงการ ให้ผู้ที่เข้าร่วมในการเปิดโครงการทราบ มีการแนะนำคณะทำงาน วางแผนการทำงานร่วมกันในการดำเนินตามโครงการ

เวลา 13.00 น. คัดเลือกครัวเรือนต้นแบบเพื่อเป็นแบบอย่าง จำนวน 30 ครัวเรือน และชี้แจงรายละเอียดของการดำเนินการร่วมกันของครัวเรือนต้นแบบ

ภาพการประชุมประจำเดือนตุลาคม 2558

**บ้านมะนัง หมู่ที่ 5 ตำบลปาล์มพัฒนา**

**วันที่ 5 ตุลาคม 2558 ณ ศาลาอเนกประสงค์หมู่บ้าน**



